Case ID: 1237018
Sentence 0: Azərbaycan Respublikası Cinayət Məcəlləsinin 68.1.1-1-ci maddəsinə əsasən Təqsirləndirilən şəxs Xaçmaz rayon məhkəməsinin xx xxx 2019-cu il tarixli 1(067)-45/2019 saylı hökmü ilə təyin olunmuş 02 (iki) il 11 (on bir) ay 26 (iyirmi altı) gün müddətinə azadlığın məhdudlaşdırılması cəzası, 02 gün azadlığın məhdudlaşdırılması cəzası 01 gün azadlıqdan məhrumetmə cəzası ilə əvəz edilməklə, Cinayət Məcəlləsinin 67.1-ci maddəsinə əsasən hazırkı hökm üzrə təyin edilmiş 03 (üç) il 06 (altı) ay müddətinə azadlıqdan məhrumetmə cəzası ilə qismən birləşdirilməklə ona hökmlərin məcmusu üzrə qəti olaraq 04 (dörd ) il müddətinə azadlıqdan məhrumetmə cəzası təyin edilmiş, cəzasını ümumi rejimli cəzaçəkmə müəssisəsində çəkməsi, cəzaçəkmə müddətinin əvvəlinin xx xxxxxx 2019-cu il tarixdən hesablanması qərara alınmşdır.İşin halları: Birinci instansiya məhkəməsi Təqsirləndirilən şəxs barəsində itiham hökmü çıxarmışdır, ona görə ki, o, xx xxxxxx 2019-cu il tarixdə, gecə saat 03 radələrində sərxoş vəziyyətdə özgənin əmlakını açıq talama məqsədi ilə Xaçmaz şəhəri, Bakı prospektində yerləşən “Dostluq” kafesinin yaxınlığında Zərərçəkmiş şəxs yaxınlaşıb arxadan yumruqla vuraraq yerə yıxıb sağlamlığı üçün təhlükəli olmayan zor tətbiq etməklə ona alt dodağın selikli qişasının səthi cırılmış yarası və sol dirsək oynağının sıyrığı kimi sağlamlığa zərər vurmayan fiziki ağrılar yetirərək əynindəki şalvarın cibindən 445 (dörd yüz qırx beş) manat məbləğində pulu götürüb qaçaraq soyğunçuluq etmişdir.